Audriņi

Audriņi (arī Audreņi; ) ir ciems Rēzeknes novada Audriņu pagastā, pagasta centrs. Izvietojies Liužankas krastos pie autoceļa P36  no novada centra Rēzeknē un  no Rīgas.

Audriņos atrodas pagasta pārvalde, pamatskola ( no 1970. līdz 2010. gadam vidusskola), kultūras nams bibliotēka, feldšeru un vecmāšu punkts, pasts.

1897. gadā vecticībnieku ciemā bija 30 sētas.

 Iedzīvotāju skaita izmaiņas 
Esošajās robežās, pēc CSP un OSP datiem.CSP

 Vēsture 

Otrā pasaules kara laikā ciems tika tīši nodedzināts, bet pēc kara atjaunots ar galvenokārt vairākstāvu ķieģeļu apbūvi.LSM: Aprit 75 gadi kopš Audriņu traģēdijas – dažu dienu laikā nogalināja vairāk nekā 200 cilvēkus 4. janvāris, 2017 Padomju laikā bija kolhoza "Audriņi" centrs. Iedzīvotāju skaits pieaudzis no 164 1965. gadā un 275 1970. gadā līdz 448 2020. gadā.

 Audriņu traģēdija 

Audriņu ciems izveidojies bijušās Rēzeknes apriņķa Makašēnu pagasta Audriņu sādžas vietā, ko 1942. gada janvārī vācu armijas soda operācijas laikā nodedzināja, atriebjoties par no gūsta izbēgušo sarkanarmiešu slēpšanu un to izveidotās partizānu grupas darbību.Latvijas PSR Mazā enciklopēdija. Rīga, "Zinātne", 1967. 1. sēj., 125. lpp. Sādžas iedzīvotājus ieslodzīja Rēzeknes cietumā, bet pēc tam ap 170 no viņiem nošāva Ančupānu kalnos. 30 vīriešus publiski nošāva pie Rēzeknes cietuma sienas.Latvijas PSR vēsture. Rīga, "Zinātne", 1986, 2. sējums, 182. lpp. Izglābās tikai viens cilvēks.«Vējonis: Audriņu traģēdija ir atgādinājums par totalitārā režīma zvērībām». sargs.lv 2015. gada 5. janvāris.

Traģisko notikumu atcerei 1973. gadā ciemā atklāta "Audriņu ciema iedzīvotāju piemiņas vieta", kas ir valsts nozīmes vēstures piemineklis.

Ik gadu 4. janvārī notiek Audriņu traģēdijas piemiņai veltīti pasākumi. 2012. gada janvārī Rēzeknes novada pašvaldība sadarbībā ar Audriņu pagasta pārvaldi rīkoja plašāku pasākumu ar ziedu nolikšanu, atklāto vēstures mācību stundu un izstādes apmeklēšanu.Pieminēs Audriņu traģēdijas 70. gadskārtu ziņu aģentūra BNS 2012. gada 4. janvārī

 Atsauces 

 Ārējās saites 
 Audriņu pagasta mājaslapa 
 Rēzeknes novada informatīvais portāls

Kategorija:Latvijas ciemi
Kategorija:Latvijas pagastu centri